OzLabs/hebrew-wiki-articles huggingface dataset:
אריק ונדט (קצין)

אריק פ. ונדט (באנגלית: Eric P. Wendt) הוא קצין בדימוס בדרגת לוטננט גנרל בצבא ארצות הברית. בתפקידו האחרון שירת כמפקד מפקדת המבצעים המיוחדים של נאט"ו.

==ביוגרפיה==
ונדט התגייס לצבא ארצות הברית ב-1986. לאחר חמש שנים בהן שירת כקצין חיל הרגלים הצטרף ב-1991 לכוחות המיוחדים ומילא במשך 21 שנים שרשרת תפקידי פיקוד, ממפקד צוות ועד מפקד זירה. שירת כמפקד צוות, מפקד פלוגה ומפקד גדוד בקבוצת המבצעים המיוחדים הראשונה, ופיקד על הקבוצה בשנים 2006 עד 2008. בין השאר שירת באינדונזיה, השתתף במבצע חירות מתמשכת בפיליפינים, במלחמת עיראק ובמלחמת אפגניסטן.

ב-2008 עבר לשרת בגיס הרב-לאומי בעיראק. בשנים 2009–2011 שירת במחלקת ההגנה, תחילה כאחראי על מדיניות המבצעים המיוחדים ולאחר מכן עוזרו הצבאי של מזכיר ההגנה של ארצות הברית. בתפקידו הבא שירת באפגניסטן כסגן מפקד אזור צפון בכוח הסיוע הביטחוני הבינלאומי. ביוני 2012 מונה למפקד זירת המבצעים המיוחדים בפיקוד כוחות ארצות הברית בקוריאה. במאי 2014 מונה למפקד מרכז קנדי להכשרת כוחות מיוחדים ושירת בתפקיד במשך שנה. לאחר מכן שימש ראש מטה פיקוד האוקיינוס השקט.

בנובמבר 2017 מונה למתאם הביטחוני בין ישראל לרשות הפלסטינית. בנובמבר 2019 מונה למפקד מפקדת המבצעים המיוחדים של נאט"ו. הוא שירת בתפקיד עד ינואר 2021.

לאחר שחרורו מכהן כמרצה בבית הספר של הצי ללימודים מתקדמים.

ונדט נשוי ואב לשניים. הוא בוגר תואר ראשון במשפטים ומדעי החברה מאוניברסיטת קליפורניה בסנטה ברברה, בעל תואר שני בלימודי ביטחון מבית הספר של הצי ללימודים מתקדמים (1995). מלבד אנגלית הוא דובר ערבית וקוריאנית.

==קישורים חיצוניים==

*[https://www.state.gov/r/pa/ei/biog/bureau/276283.htm אריק ונדט] באתר מחלקת המדינה של ארצות הברית
*[https://shape.nato.int/commander-nato-special-operations-headquarters אריק ונדט] באתר נאט"ו
==הערות שוליים==

קטגוריה:גנרלים בצבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מעוטרי מדליית השירות המצוין (צבא ארצות הברית)
קטגוריה:מעוטרי מדליית השירות המצוין של מחלקת ההגנה
קטגוריה:המתאמים הביטחוניים בין ישראל לרשות הפלסטינית
קטגוריה:אנשי הכוחות המזוינים של ארצות הברית במלחמת אפגניסטן
אלפא 15 HP

אלפא 15 HP (באיטלקית: Alfa 15 HP) היא מכונית משפחתית בסגנון מכונית עידן פליז בתצורת טורפדו - קבריולה, אשר יוצרה על ידי חברת אלפא רומאו האיטלקית (בשנת 1911 חברת "אלפא רומיאו" הייתה קרויה "A.L.F.A.") אשר יוצרה בין השנים 1911–1913.

סך הכול יוצרו 100 יחידות.

=="אלפא 15 HP"==
* דגם פתוח לחלוטין
* 4 מושבים נפרדים
* 4 גלגלים סימטריים
* מערכת היגוי - מימין
* הצתה -מגנטו
* מנוע בנזין
* מנוע קדמי - אנכי אורכי, בלוק ראשי קבוע ברזל יצוק
* מנוע הנעה אחורית
* מאייד יחיד
* בלמים: קדמיים - בלמי תוף מכניים, אחוריים - אין
* מיתלים - חזית: סרן קשיח, קפיץ עלים אליפטיים חצי-אליפטיים. אחורי: קפיץ עלים רבעוניים וחצי אליפטיים
* 2 גלגלים רזרביים - מאחור
* מחיר היחידה באיטליה (1911-1913) עמד על 9,500 לירה איטלקית

==גלריה==
<gallery mode="packed" heights="140">
קובץ:Alfa-15HP-2.jpg | "אלפא 15 HP" 
קובץ:Alfa-15HP-3.jpg | "אלפא 15 HP" - מבט לתא הנהג 
קובץ:Alfa 15 HP.jpg | "אלפא 15 HP" 
קובץ:ALFA-15-HP.jpg | "אלפא 15 HP" 
</gallery>

==ראו גם==
* אלפא רומיאו
==קישורים חיצוניים==

* 

==הערות שוליים==

קטגוריה:מכוניות קבריולה
15 HP
קטגוריה:דגמי מכוניות שהושקו ב-1911
קטגוריה:כלי רכב איטלקיים
צב פינטה ענק

צב פינטה ענק (שם מדעי: Chelonoidis nigra abingdonii) הוא תת-מין נכחד של זוחל מהמין צב גלאפגוס שחי באי הקטן פינטה, אחד מאיי גלאפגוס. כמה חוקרים רואים בו מין נפרד.

לצבים אלה שריון מגודל בצורת אוכף, בצורה המאפשרת התרוממות של הצוואר הארוך של הצב עד לצמרות עצים קטנים או קקטוסים. הצב ניזון מעשבים, פרחים ופירות של קקטוסים ושותה כמויות מים, אך לאחר מכן יכול לשרוד כמה חודשים מבלי לאכול או לשתות. הצב יכול לנוח 16 שעות ביום. הצבים התרבו בינואר עד מאי ונעו לעבר מושבות הקינון ביוני עד לנובמבר.

צבי ענק אלה תוארו כבר ב-1877 בידי החוקר הגרמני אלברט גינטר (Albert Günther), מדגימות שהגיעו ללונדון. לאחר ציד כבד שהתרחש במאה ה-19 וכן הבאת מינים פולשים לאיים, הצבים נעלמו מהנוף והייתה הנחה שצבים אלה נכחדו לגמרי מהעולם. אך ב-1971 נמצא פרט בודד שלא נכחד - פרט שקיבל את השם ג'ורג' הבודד, והיה האחרון מבני תת-מינו עד שמת בגיל 100 בשנת 2012. ניסיונות להרביע אותו במינים אחרים לא צלחו.

בשנת 2020 נתגלו שלושים פריטים של צבים הנושאים את הגנים של תת-מין זה באי איסבלה.

==קישורים חיצוניים==

==הערות שוליים==

קטגוריה:בעלי חיים שתוארו ב-1877
קטגוריה:טקסונים שתוארו בידי אלברט גינטר
קטגוריה:צבים יבשתיים
קטגוריה:בעלי חיים נכחדים מאמריקה הדרומית
קטגוריה:זוחלים שנכחדו
פודוקנמיס צהוב-נקודות

פודוקנמיס צהוב-נקודות (שם מדעי: Podocnemis unifilis) הוא מין של צב מים גדול ממשפחת הפודוקנמיים החי באזורים הטרופיים של אמריקה הדרומית. הוא מצוי בטבע בסכנת הכחדה.

== מאפיינים ==
צב זה הוא קרובו של הצב הענקי צב אראו והוא מגיע לאורך 45 ס"מ ושוקל עד 8 קילוגרם. הצב מאופיין בפניו השחורות, אך המנוקדות בנקודות צהובות ובשריונו הנמוך בצבע חום עד שחור והשוליים שלו בהירים ובעלי בליטות דוקרניות בקצוות. רוב הגוף אפור כהה. והרגליים קצרות אך מותאמות לשחייה. העיניים של הצב גדולות וצהובות והחוטם קצר, מופנה כלפי מעלה ובעל נחיריים רחבות מאוד העוזרות לצב לצלול לזמן ארוך ולנשום מתחת למים. כחבר בקבוצה צבים מצדדי-צוואר הצב אינו יכול להכניס את הצוואר והראש לתוך השריון אלא רק להטות אותם לצדו.

הצב חי בטבע בביצות, נהרות ואגמים ברחבי אגן האמזונאס ונהר האורינוקו. כאשר הנהרות מציפים יערות גשם הם נכנסים גם אליהם. לעיתים קרובות הם נחים בשמש, לעיתים אחד על השני. מזונם כולל בעיקר עשבים שונים ופירות אך גם חסרי חוליות שונים, דגים קטנים ונבלות.

הנקבות מטילות 4–35 ביצים בגדות הנהרות החוליים בעונה היבשה, אז אין סכנה שהם יישטפו בהצפות. הביצים בוקעות כעבור 66–160 יום והצעירים מגיחים מהר ונעים לעבר המים בטרם טורפים כמו חוטמננים ועופות דורסים יספיקו לטרוף אותם. במים הם יכולים להיטרף בידי קיימנים, לוטרות, נחשים, דגים גדולים וצפרדעים. מזונם כולל מזון צמחי בתוספת נבלות ורכיכות.

הצבים נמצאים בסיכון עקב סחר בצבים לגידול בארצות הברית, שם יש חוות לגידול צבים כאלה. מצב שימורם בטבע הוא "פגיע" (VU).

==קישורים חיצוניים==

== הערות שוליים ==

קטגוריה:בעלי חיים שתוארו ב-1848
קטגוריה:טקסונים שתוארו בידי פרנץ טרושל
קטגוריה:פודוקנמיים
קטגוריה:ברזיל: זוחלים
קטגוריה:קולומביה: זוחלים
1907 במוזיקה

== אירועים ==
* 27 במאי – נפתח מוזיאון בית באך 
* פרסום "סקיצה של אסתטיקה חדשה למוזיקה" מאת פרוצ'ו בוזוני

== מוזיקה קלאסית ==
* פרדריק דיליוס – "Songs of Sunset" ו-"Brigg Fair"
* ארנסט פון דוהנאני – רביעיית מיתרים מס' 2 אופוס 15
* אדוארד אלגר – "The Wand of Youth"
* ריינהולד גליאר – סימפוניה מס' 2 בדו מינור
* גוסטב הולסט – A Somerset Rhapsody
* סרגיי רחמנינוב –
** סימפוניה מס' 2 במי מינור
** סונאטה לפסנתר מס' 1 ברה מינור
* מקס רגר – שלישיית פסנתר במי מינור, אופוס 102
* אוטורינו רספיגי – רביעיית מיתרים ברה מז'ור
* ניקולאי רימסקי-קורסקוב – "תרנגול הזהב"
* אלכסנדר סקריאבין – סונאטה לפסנתר מס' 5, אופוס 53
* יוזף סוק – סימפוניה מס' 2 "אזראאל"
* ז'אן סיבליוס – סימפוניה מס' 3 בדו מז'ור, אופוס 52
* חואקין טורינה – חמישייה לפסנתר, אופוס 1

== אופרה ==
* פרנצ'סקו צ'ילאה – "גלוריה"
* פרדריק דיליוס – "A Village Romeo and Juliet", ברלין, 21 בפברואר
* ז'יל מאסנה – "ת'רז"

== תיאטרון מוזיקלי ==
* שיגיונות זיגפלד – הפקה בברודוויי
* פרנץ להאר – הפקות של האופרטה "האלמנה העליזה" בלונדון ובברודוויי

== נולדו ==
* 29 באפריל – טינו רוסי, זמר ושחקן קולנוע צרפתי (נפטר ב-1983)
* 18 במאי – קליפורד קרזון, פסנתרן אנגלי (נפטר ב-1982)
* 26 ביולי – אנדרה גרטלר, כנר הונגרי (נפטר ב-1998)
* 8 באוגוסט – בני קרטר, מוזיקאי ג'אז אמריקאי (נפטר ב-2003)
* 25 בדצמבר – קאב קאלוויי, זמר, ומוביל הרכב ג'אז אמריקאי (נפטר ב-1994)

== נפטרו ==
* 17 במרץ – ארנסטו קהלר, חלילן ומלחין איטלקי
* 3 באפריל – דזירה ארטו, זמרת סופרן בלגית
* 15 באוגוסט – יוזף יואכים, כנר, מלחין ומנצח
* 4 בספטמבר – אדוורד גריג, מלחין נורווגי
* 17 בספטמבר – איגנץ בריל, פסנתרן ומלחין אוסטרי

==קישורים חיצוניים==

קטגוריה:שנות ה-1900 במוזיקה
מוזיקה
צב ראשתן מדגסקרי

צב ראשתן מדגסקרי (שם מדעי: Erymnochelys madagascariensis) הוא מין צב ממשפחת הפודוקנמיים המצוי רק במערב מדגסקר והוא המין היחיד מסוגו. אוכלוסיית צב זה כמעט נכחדה לחלוטין עקב ציד ועקב שימוש לתרופות מסורתיות סיניות. איומים נוספים על הצב הם מלכודות דגים בעלות קרסים, רשתות חזקות וכן פיתוח קרקע הפוגע בנהרות. צב זה הוא אחד מ-25 מיני הצבים שבסכנת הכחדה חמורה, לפי הארגון "Turtle Conservation Funds" (TFC).

הצב מגיע לאורך 50 ס"מ והוא אחד מהגדולים שבבני משפחתו. הוא בעל שריון חום-ירקרק, לעיתים עם כיסוי אצות וגוף וראש מגודל בצבע אפור כהה עד ירקרק. הבטן כתומה והרגליים קצרות. הצב אינו יכול להכניס את הראש לשריון.

הוא חי רק באגמים ונהרות איטיים באזור השפלות של מערב מדגסקר והצעירים מצויים במים רדודים מאוד, שם יש פחות טורפים. הצבים ניזונים מצמחייה מימית ופירות והצעירים ניזונים מיצורי מים קטנים.

==קישורים חיצוניים==

== הערות שוליים ==

קטגוריה:בעלי חיים שתוארו ב-1867
קטגוריה:טקסונים שתוארו בידי אלפרד גרנדידייה
קטגוריה:פודוקנמיים
קטגוריה:זוחלים יחידים בסוגם
קטגוריה:מדגסקר: זוחלים
קטגוריה:מדגסקר: בעלי חיים אנדמיים
קטגוריה:פאונת מים מתוקים במזרח אפריקה
צב ראשתני אמזוני

צב ראשתני אמזוני (שם מדעי: Peltocephalus dumerilianus) הוא מין צב ממשפחת הפודוקנמיים המצוי באגן האמזונאס באמריקה הדרומית והוא המין היחידי בסוגו. את שמו המדעי הוא קיבל על שם החוקר הצרפתי אנדרה דומריל (André Marie Constant Duméril; 1774 – 1860). הצב מזכיר במראהו את המין צב ראשתן מדגסקרי.

תפוצתו בטבע היא במדינות: ברזיל (באמזונאס ובפארה), קולומביה, גינאה הצרפתית, ונצואלה, אקוודור ויכול להיות שגם בפרו. הצב חי באגמים ונהרות טרופיים כמו האמזונאס וביערות מוצפים.

אורך הצב עד 44 ס"מ והוא בעל שריון גדול בו החלק הקדמי של השריון מוגבה מעט משאר השריון. הצבע אפור עד חום בהיר והגוף בהיר עם ראש גדול שחור בעל כתמים כתומים ורגליים קצרות המותאמות לשחייה. הוא ניזון הן מהחי והן מהצומח.

==קישורים חיצוניים==

== הערות שוליים ==

קטגוריה:בעלי חיים שתוארו ב-1812
קטגוריה:טקסונים שתוארו בידי אוגוסט פרידריך שוויגר
קטגוריה:פודוקנמיים
קטגוריה:זוחלים יחידים בסוגם
קטגוריה:ברזיל: זוחלים
פודוקנמיס

פּוֹדוֹקְנֵמִיס (שם מדעי: Podocnemis) הוא סוג של צבי מים ממשפחת הפודוקנמיים החיים באמריקה הדרומית וכוללים את מרבית המינים הקיימים מהמשפחה.

צבים אלה יכולים להגיע עד לאורך 1.07 מ' ולשקול מעל 90 קילוגרם אצל המין צב אראו שהוא הגדול שבבני קבוצת צבים מצדדי-צוואר. צבים אלה מותאמים לחיים במים והם בעלי שריון נמוך ומקורה, לעיתים עם בליטות קוצניות בקצוות. הם מצויים רוב חייהם במים, אך עולים ליבשה להתחמם, לעיתים בחבורות.

מינים אלה הם אוכלי כל הניזונים ממגוון צמחי מים ופירות נפולים, אך גם מחסרי חוליות ומנבלות. חלק מהמינים נמצאים בסכנת הכחדה בטבע וכמה מינים כבר נכחדו.

==מינים==
* Podocnemis erythrocephala
* צב אראו (Podocnemis expansa)
* פודוקנמיס נהר מגדלנה (Podocnemis lewyana)
* Podocnemis sextuberculata
* פודוקנמיס צהוב-נקודות (Podocnemis unifilis)
* Podocnemis vogli
* Podocnemis bassleri - נכחד
* Podocnemis medemi - נכחד
* Podocnemis pritchardi - נכחד

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1830
קטגוריה:טקסונים שתוארו בידי יוהאן גאורג ווגלר
קטגוריה:פודוקנמיים
רג'אה עאלם

רג'אה עאלם (בערבית: رجاء عالم) (נולדה ב-1970) היא סופרת סעודית.

== ביוגרפיה ==
לעאלם יש תואר ראשון בספרות אנגלית,
והיא מלמדת במרכז להכשרת גננות בג'דה, ערב הסעודית. היא סופרת זוכת פרסים, הכותבת בסגנון שהוא תערובת של המודרני עם תמות מסורתיות. עאלם פרסמה מספר מחזות, שלושה רומנים, ואוסף סיפורים קצרים, נהר אל-חיוואן (נהר החיות, 1994). 

הסיפור הקצר שלה "One Thousand Braids and a Governess" תורגם לאנגלית ופורסם באנתולוגיה Voices of Change: short stories by Saudi Arabian women writers, בעריכת אבובאקר בגדר, אווה מ. היינריכסדורף, ודברה אקרס. 

חלק מן העבודות שלה בערבית נאסרו לפרסום/מכירה. הכתיבה באנגלית הייתה החלטה משמעותית עבור עאלם. היא אמרה:

עאלם נולדה וגדלה במכה, ומתגוררת בג'דה ובפריז.

== פרס בוקר הערבי ==
עאלם הוכרזה כזוכה משותפת בפרס בוקר הערבי לשנת 2011 עבור הרומן שלה The Doves' Necklace. היא חלקה את הפרס עם הסופר המרוקאי מוחמד אכארי.

== אמנות ==
עאלם משתפת פעולה עם אחותה, שאדיה עאלם, שהיא אמנית חזותית, ביצירת עבודות מיצב. ביצירה In Negative No More (2004), דמותן של האמניות משוקפת על וילון מוזהב, אשר מיוצר מנגטיבים של צילומים משפחתיים מתקופות שונות בחייהן, הארוגים יחד. העבודה הביוגרפית מתארת את מקומה של האמנית-האישה בחברה הערבית, כשהיא משילה מעליה דעות קדומות שליליות וסטריאוטיפים. ב-2011, השתיים ייצגו את ערב הסעודית בביתן הראשון שלה בביאנלה של ונציה, עם עבודתן The Black Arch, עבודה החוקרת את המשמעות של הצבע השחור מבחינה פיזית ונפשית בחייהן - מהצלליות השחורות של נשים סעודיות מכוסות בורקה, ועד הכיסוי השחור של הקעבה - צבע שהן מתארות כצובע את העיר מכה.

== עבודות נבחרות ==
* ثقوب في الظهر (Thouqoub fi el-dahr) Beyrouth: Dar al Adab, 2006. 
* ستر (Sitr) Beyrouth : Dar al Adab, 2006. 
* الرقص على سن الشوكة (Al-raqs ala sinn al-shouka) Beyrouth: Dar al Adab, 2006. 
* طريق الحرير (Tariq al-harir) Beyrouth : Dar al Adab, 2006. 
* خاتم (Khatim) Beyrouth : Dar al-bayda, 2006. 

== קישורים חיצוניים ==

== הערות שוליים ==

קטגוריה:סופרות סעודיות
קטגוריה:אמניות סעודיות
קטגוריה:פמיניסטיות סעודיות
קטגוריה:ילידות 1970
קטגוריה:ילידי 1970
NGC 3593

NGC 3593 היא גלקסיית עדשה בקבוצת הכוכבים אריה, הנמצאת במרחק של כ-28.4 מיליון שנות אור ממערכת השמש ושייכת לקבוצת אריה I. הגלקסיה נמצאת כ-2.6 מעלות מדרום לכוכב θ באריה וכ-8.6 מעלות ממערב-דרום-מערב לכוכב הבהיר דנבולה. כמעלה ממזרח-צפון-מזרח לה נמצאת "שלישיית אריה" - הגלקסיות M65, M66 ו-NGC 3628, ששייכות ביחד איתה לתת-קבוצת M66, שמהווה את חלקו המזרחי של קבוצת אריה I.

==היסטוריה==
לגלקסיה בהירות מדרגה 10.67 והיא התגלתה ב-8 באפריל 1784 על ידי האסטרונום ויליאם הרשל, וקיבלה את הציון V.29 בקטלוג הערפיליות שפרסם בשנת 1786, כשהיא מתוארת כבהירה מאוד, גדולה למדי, מאורכת ובעלת מרכז בהיר יותר משוליה. בנו, ג'ון הרשל, צפה בה גם כן מספר פעמים ורשם אותה כערפילית מספר 840 בקטלוג הערפיליות שפרסם בשנת 1833, בו הוא תיאר אותה כמאורכת ועם מרכז בהיר, אך פעם אחת תיאר אותה כבהירה ופעם כעמומה מאוד. הוא הכניס אותה לקטלוג הכללי של ערפיליות וצבירי כוכבים תחת הציון GC 2347 ובשנת 1888 ג'ון דרייר הכניס אותה לקטלוג הכללי החדש תחת הציון NGC 3593, כשהיא מתוארת כבהירה, גדולה למדי, מאורכת ועם מרכז בהיר.

== תכונות ==
גודלה הזוויתי של NGC 3593 הוא כחמש ורבע דקות קשת, שממרחקה שקול לקוטר של קרוב ל-43,000 שנות אור, פחות מחצי קוטרו של שביל החלב, והיא קטנה יחסית לשלוש הגלקסיות הגדולות שבשלישיית אריה הסמוכה. מסתה מוערכת בכ- מסות שמש, כ-3% ממסת שביל החלב, כאשר כשלושה רבעים ממנה, כ- מסות שמש היא מסת הכוכבים שבה. שאר המסה היא של חומר אפל שטיבו אינו ידוע. הכוכבים והגז בחלקה המרכזי של NGC 3593 עד לרדיוס זוויתי של כ-15 שניות קשת (שקול לרדיוס של כ-2,000 שנות אור) מסתובבים סביב מרכז הגלקסיה בכיוון הפוך לכיוון התנועה של החומר בשאר הגלקסיה. כמו כן, לכוכבים שבחלק המרכזי גיל צעיר יחסית ונראה שהם נוצרו ברובם לפני כ-2 מיליארד שנים בעוד שהכוכבים בחלק החיצוני יותר של הגלקסיה הם זקנים יותר וגילם מוערך בכ- 3.6 מיליארד שנים. גם המתכתיות של הכוכבים בשני האזורים שונה: בחלק הפנימי היא כ-70% מהמתכתיות של השמש ובחלק החיצוני כ-90% מהמתכתיות של השמש. נראה שהגלקסיה סיפחה אליה כמות גדולה של גז ממקור חיצוני, שכיוון הסיבוב שלו היה הפוך לכיוון הסיבוב המקורי של הגלקסיה, ואירוע זה הביא בעקבותיו לתקופה של יצירת כוכבים חדשים בחלקה הפנימי. מאז קצב יצירת הכוכבים החדשים ירד לרמה של כחצי מסת שמש בשנה בלבד.

==קישורים חיצוניים==

* 

==הערות שוליים==

קטגוריה:גלקסיות עדשה
קטגוריה:קבוצת הכוכבים אריה
קטגוריה:קבוצת אריה I
קטגוריה:הקטלוג הכללי החדש
חכאי עטלף

חכאי עטלף (שם מדעי: Ogcocephalidae) הוא משפחת דגים מסדרת החכאים המצוידים בזרועות-סנפירים איתם הם צועדים על קרקעית הים. תפוצתם היא באוקיינוסים טרופיים וסוב-טרופיים, בעומק 200-3,000 מ'. כמה מינים מגיעים עד לעומק 4,000 מטרים ואחרים חיים במימי חופים או אף בשפכי נהרות. המין Ogcocephalus darwini חי במים הקרים של איי גלאפגוס.

דגים אלה קיבלו את שמם על שם דמיונם לבטאים המכונים "עטלפי הים". הם בעלי סנפירי חזה רחבים מאוד המשמשים כגפיים וגוף עגלגל וקטן מאחוריהם. הראש ענקי ואילו הזנב והחלק האחורי קטנים מאוד. אורכם המרבי עד 50 ס"מ. החכאים ניזונים ממיני סרטנים, דגים אחרים ותולעים רב זיפיות באמצעות שימוש באורם המלאכותי, אף שה"חכה" אינה נמצאת בקצה המצח כמו רוב החכאים.

==מיון==
*משפחה חכאי עטלף (Ogcocephalidae)
**סוג Coelophrys - בו 7 מינים
**סוג Dibranchus - בו 14 מינים
**סוג Halicmetus - בו 3 מינים
**סוג Halieutaea - בו 9 מינים
**סוג Halieutichthys - בו 4 מינים
**סוג Halieutopsis - בו 9 מינים
**סוג Malthopsis - בו 13 מינים
**סוג Ogcocephalus - בו 13 מינים
**סוג Solocisquama - בו 3 מינים
**סוג Zalieutes - בו 2 מינים

==קישורים חיצוניים==

* 

קטגוריה:בעלי חיים שתוארו ב-1895
קטגוריה:טקסונים שתוארו בידי דייוויד סטאר ג'ורדן
קטגוריה:חכאים
סולומון לב

שדרה השנייה, נדבת סולומון לב]]
סולומון לב (בגרמנית: Solomon Loeb; 29 ביוני 1828 – 12 בדצמבר 1903) היה בנקאי, איש עסקים ונדבן יהודי-אמריקאי יליד גרמניה.

את תחילת הונו עשה ממסחר בטקסטיל, ובהמשך נעשה בנקאי כשיסד עם גיסו את בנק קוהן, לב ושות' .

==משפחתו==
סולומון לב נישא לפאני קוהן, אחותו של הבנקאי אברהם קוהן . מאוחר יותר נישא בשנית לבטי גלנברג.
* בתו תרזה (1854–1933) נישאה לבנקאי והנדבן יעקב שיף שהצטרף ב-1875 לצוות הבנק של חמיו ומונה לעמוד בראש הבנק כעבור עשר שנים מהצטרפותו.
** בתם פרידה שיף (1876–1958) נישאה לפליקס ורבורג (ראו: משפחת ורבורג)
* מוריס לב (1863–1912) - כימאי. נישא לאידה קוהן, בתם של שמואל ורגינה קוהן, ואחייניתו של אברהם קוהן
* בתו גיטה (1865–1956) נישאה לבנקאי אייזיק ניוטון זליגמן 
** בתם מרגרט ולנטינה זליגמן נישאה לבנקאי סמואל אדולף לויסון, בנו של אדולף לויסון 
* ג'יימס לב - בנקאי ונדבן
* בתו נינה לב (1870–1945) נישאה לבנקאי פאול ורבורג, אחיו של פליקס שנישא לאחייניתה
** בנם ג'יימס ורבורג היה אף הוא בנקאי

==לקריאה נוספת==
* Birmingham, Stephen (1996). Our Crowd: The Great Jewish Families of New York. Syracuse University Press. 

קטגוריה:יהודים גרמנים
קטגוריה:בנקאים יהודים אמריקאים
קטגוריה:מהגרים מגרמניה לארצות הברית
קטגוריה:אנשי עסקים יהודים אמריקאים
קטגוריה:נדבנים יהודים אמריקאים
קטגוריה:אמריקאים שנולדו ב-1828
קטגוריה:אמריקאים שנפטרו ב-1903
לטאת לבה

לטאת לבה (שם מדעי: Microlophus) היא סוג של לטאות ממשפחת הטרופידוריים החיות באזורי אקלים טרופי באמריקה הדרומית. שבעה מינים מהסוג חיים באיי גלאפגוס שבאוקיינוס השקט. מינים אחרים מצויים ברחבי אקוודור, צ'ילה ופרו מחופים ויערות עד למורדות הרי האנדים. מקור שמם בפעילות חלקם על חופים געשיים המלאים בלבה קשיחה, דבר הנפוץ באיי גלאפגוס.

אלו מיני לטאות קטנות וזריזות, בעלות צידיים צבעוניים המשמשים למשיכת בני זוג ולאיום על יריבים. ללטאות ראשים קטנים ורגליים ארוכות, והן מהירות ביותר. הן צדות חרקים כגון זבובים, לעיתים בשיתוף פעולה הדדי של חיות גדולות יותר כגון איגואנות ים או אריות ים, המושכים אליהם זבובים רבים.

==מינים==

==קישורים חיצוניים==

קטגוריה:בעלי חיים שתוארו ב-1837
קטגוריה:טקסונים שתוארו בידי אנדרה מרי קונסטנט דומריל
קטגוריה:טרופידוריים
האטצ'ר (טריצרטופס)

האטצ'ר המתוקן ב-[[2018.]]
האטצ'ר המקורי מ-[[1905.]]
יציקת ארד של הגולגולת של האטצ'ר בשערי המוזיאון.
האטצ'ר (Hatcher, מספר קטלוגי USNM 500000) הוא השם שניתן לשלד הטריצרטופס מהמין Triceratops horridus במוזיאון הלאומי להיסטוריה של הטבע סמית'סוניאן בוושינגטון הבירה, ארצות הברית. שלד זה, שהורכב והוצג לראשונה ב-1905, היה השלד הראשון של הטריצרטופס בתצוגה מוזיאלית ואחד המאובנים הידועים ביותר של המוזיאון. בנוסף לשלד המוצג במוזיאון, יציקת ארד בצורת הגולגולת של האטצ'ר בגודל מלא, מוצבת מחוץ למוזיאון.

האטצ'ר הורכב לראשונה ב-1905 מאוסף מאובנים של מספר פרטים של טריצרטופס שאסף הפלאונטולוג וצייד המאובנים ג'ון בל האטצ'ר, שעל שמו נקרא השלד. את השלד ניסו להרכיב לפי האיורים של עותניאל צ'ארלס מארש, מי שגילה, תיאר והגדיר לראשונה את הטריצרטופס. בעת הניסיון להרכיב את השלד נאלצו טכנאי המוזיאון להשתמש במאובנים ממספר פרטים (שלא היו באותו גודל) מאחר שלא נמצא שלד שלם של טריצרטופס. בעיה נוספת שהם נתקלו בה הייתה כאשר ניסו להציב את הרגליים הקדמיות בצורה זקופה לחלוטין, כמו באיור של מארש. הם גילו שהעצמות פשוט לא מסתדרות בצורה הזו ונאלצו להרכיב אותן כאשר הן נוטות החוצה בזווית, בתנוחה בה הרגליים הקדמיות מפוסקות ופרושות לצדדים (בתנוחה שיותר אופיינית ללטאות). 

בשנות ה-90 של המאה ה-20 התברר כי מצב השלד בכי רע ויש לנקוט בפעולות שימור דחופות. אוצר התצוגה החליט לנצל את ההזדמנות לסריקה דיגיטלית תלת-ממדית של השלד, הן כדי לאפשר הדפסה תלת-ממדית של העתקים שיחליפו מאובנים פגיעים או יתקנו חלקים פגומים בשלד והן בשביל לאפשר יצירת דגמים שבאמצעותם הפלאונטולוגים יחקרו את התנוחה ויכולת התנועה של הטריצרטופס. השלד פורק, נסרק והורכב מחדש. בשנת 2001 הוצב במוזיאון השלד המחודש אחרי פעולות שימור והחלפת המאובנים הפגיעים, הפגומים או השגויים בהעתקים מתוקנים שנוצרו על פי הסריקה הממוחשבת. לצידו הוצב דגם בקנה מידה 1:6 של השלד כפי שהיה בתנוחה המקורית מ-1905. 

ב-2014 נסגרה תצוגת המאובנים של המוזיאון לצורך שיפוצים ובנייה מחדש, והיא נפתחה לציבור ב-2019. בינתיים "האטצ'ר" הטריצרטופס ו"סטן" הטירנוזאורוס רקס מוצגים לקהל הרחב בתצוגה זמנית. בתצוגה החדשה ניצבת דיורמה של שלדים בה הטירנוזאורוס החדש של המוזיאון, סטן, טורף את הגווייה של האטצ'ר (שלא ברור אם מת בקרב או באופן טבעי).

== ראו גם ==
* טריצרטופס
* ליין (טריצרטופס)
* יושי (טריצרטופס)
* ביג ג'ון (טריצרטופס)
* הורידוס (טריצרטופס)
* דו-קרב הדינוזאורים (מאובן) (Dueling Dinosaurs)
* מאובן

== קישורים חיצוניים ==

* [https://web.archive.org/web/20160410115300/https://naturalhistory.si.edu/exhibits/triceratops/index.html מידע על תצוגת הטריצרטופס 1] באתר המוזיאון הלאומי להיסטוריה של הטבע דרך ארכיון האינטרנט
* [https://web.archive.org/web/20160321205115/http://naturalhistory.si.edu/highlight/triceratops/ מידע על תצוגת הטריצרטופס 2] באתר המוזיאון הלאומי להיסטוריה של הטבע דרך ארכיון האינטרנט
* [https://www.skeletaldrawing.com/ornithiscians/triceratopshorridus שחזור של שלד טריצרטופס הורידוס שלם על בסיס האטצ'ר], מאת סקוט הארטמן 2020

== הערות שוליים ==

קטגוריה:מאובנים מפורסמים
קטגוריה:ארצות הברית: בעלי חיים מפורסמים
קטגוריה:טריצרטופס
ישיבת הקצבים

ישיבת הקצבים (בשמה הרשמי "ישיבת זובחי צדק") הייתה ישיבה היסטורית ותיקה בעיר וילנה. מסוף המאה ה-19 שימשה כישיבה קטנה.

==היסטוריה==
מבית מדרש שכנראה שימש את קצבי העיר וילנה בעת לימודם, הפך המקום במחצית המאה ה-19 לישיבה בסגנון הישיבות הליטאיות, והיא כונתה בפי כל "ישיבת הקצבים". לישיבה התקבלו ילדים שהגיעו למצוות, והלימודים התקיימו בשלוש שכבות במשך ארבע שנים, כשבכיתה הגבוהה נמשכו הלימודים שנתיים.

בראשית המאה ה-20 הונהגו בישיבה, בהוראת השלטונות הרוסיים, לימודי חול. אולם הוקצו להם רק שתי שעות ואלו נלמדו לאחר שבע שעות לימוד תלמוד, ורק בימות החורף, בקיץ הונהגו אך ורק לימודי תלמוד.

ההנהלה הרוחנית של הישיבה הייתה נתונה באופן מסורתי בידי המגיד מישרים הרשמי של וילנה. ובעשרות השנים האחרונות לקיומה שימשו בה כראשי ישיבה הרבנים קסטוקורסקי ואליהו גרשון הלפרין.

הישיבה הייתה אחת המפורסמות בווילנה היהודית, לצד ישיבת רמיילס, ובשלב מסוים לפני מלחמת העולם השנייה התאחדה עם ישיבה זו תחת הנהגתו של הרב הלפרין.

==קישורים חיצוניים==
* 
* (תיאור על מצב הישיבה ערב מלחמת העולם הראשונה)

==הערות שוליים==

הקצבים
קטגוריה:יהדות וילנה
קטגוריה:וילנה: מבני דת
ארון וולף

ארון וולף (ביפנית: ウルフ・アロン; באנגלית: Aaron Wolf; נולד ב-25 בפברואר 1996) הוא ג'ודוקא יפני אשר מתחרה בקטגוריית המשקל עד 100 ק"ג, אלוף אולימפי מטוקיו 2020 ואלוף עולם (2017).

==ביוגרפיה וקריירה==
וולף נולד בשנת 1996 בטוקיו. אמו של וולף היא יפנית ואביו אמריקאי.

בשנת 2015 זכה במדליה הראשונה שלו בתחרות מהסבב העולמי כאשר זכה במדליית הזהב בגראנד פרי אולן בטור. בשנת 2016 הוא זכה במדליית ארד בגראנד סלאם פריז היוקרתי ובמדליית ארד נוספת מגראנד סלאם באקו.

באליפות העולם בשנת 2017 שנערכה בבודפשט וולף זכה במדליית הזהב כאשר ניצח בגמר את ורלאם ליפארטליאני הגיאורגי לאחר שביצע תרגיל אוצ'י גארי שהעניק לו איפון.

באליפות העולם 2019 שנערכה בטוקיו, זכה וולף במדליית הארד. הוא הגיע עד שלב רבע הגמר בו הפסיד בווזארי לצ'ו גוהאם הקוריאני ונשר לקרבות בית הניחומים. לאחר שניצח באיפון את שאדי אלהנס הקנדי, הוא עלה לקרב על מדליית הארד בו גבר בניקוד ווזארי על אלמר גסימוב האזרי כאשר ביצע תרגיל סומי-אוטושי.

באולימפיאדת טוקיו 2020, וולף זכה במדליית זהב. הוא הגיע לתחרות האולימפית מדורג במקום החמישי מבין המתחרים והחל את דרכו בשלב שמינית הגמר, שם ניצח באיפון את מוחמדקרים חוראמוב האוזבקי תוך דקה ו-20 שניות. ברבע הגמר הוא ניצח בווזארי את פיטר פלצ'יק הישראלי ובחצי הגמר ניצח שוב בווזארי את ורלאם ליפרטליאני הגיאורגי. בגמר וולף התמודד מול צ'ו גו-האם הדרום-קוריאני ולאחר ארבע דקות ללא ניקוד, הקרב נכנס לזמן ניקוד זהב. בתום כתשע דקות וחצי של קרב, ניצח וולף באיפון כאשר הטיל את יריבו על גבו לאחר תרגיל אוצ'י-גרי. בנוסף למדליה בתחרות האישית, וולף זכה במדליית כסף יחד עם נבחרת יפן בתחרות הקבוצתית.

==זכיות בתחרויות מהסבב העולמי==
{| class="wikitable"
! שנה
! קטגוריה
! עיר
! מדינה
|-
| 2015
| גראנד פרי
| אולן בטור
| 
|-
| 2015
| גראנד פרי
| טשקנט
| 
|-
| 2018
| גראנד פרי
| בודפשט
| 
|-
| 2018
| גראנד סלאם
| אוסקה
| 
|-
| 2019
| גראנד פרי
| בודפשט
| 
|}

==קישורים חיצוניים==

==הערות שוליים==

קטגוריה:ג'ודוקא יפנים
קטגוריה:אלופי עולם בג'ודו
קטגוריה:יפנים שנולדו ב-1996
קטגוריה:אלופים אולימפיים יפנים באולימפיאדת טוקיו (2020): ג'ודו
בצלאל יעקב דבליצקי

שמאל
בצלאל יעקב דבליצקי (Dwelaitzky; כ"ז בכסלו תרל"ג, דצמבר 1872 – ה' בשבט תשכ"ג, 30 בינואר 1963) היה תעשיין ישראלי, מייסד ובעל מפעל השוקולד צ. ד..

==ביוגרפיה==
נולד בזאגר שבליטא, בנם של מנחם מנדל ודבורה דבליצקי. קיבל חינוך דתי. בצעירותו התגורר בבויסק שבלטביה, והיה מקורב לרב העיר הרב אברהם יצחק קוק. בעיר ניהל בית מרקחת ובית מסחר לתרופות. לאחר מכן עבר להתגורר במוסקבה והתעשר מעסקיו. לבסוף התיישב בריגה וניהל מפעל לצבעים שסניפיו הסתעפו בליטא ואסטוניה.

ביקר בארץ ישראל כמה פעמים. בביקוריו רכש קרקעות ופרדסים בתל אביב, רמת גן, חדרה וחיפה. בשנת 1933 עלה עם בנו לישיבת קבע בארץ והתיישב בתל אביב. אשתו ובתו עלו כעבור שלוש שנים. בארץ היה ממייסדי וראשי בית הכנסת הגר"א בתל אביב, היה ממקורבי הרב יוסף צבי הלוי ותמך כלכלית בישיבת "כנסת הרבנים" בעיר בראשות הרב שמעון אמוראי. בנה מתחם בתים בהדר הכרמל בחיפה.

יסד וניהל את מפעל "פלאניל" לצבעים. בשנת 1954 ייסד את המפעל לשוקולד "צ.ד." ברמת-גן (ראשי תיבות של שמו: צלאל דבליצקי). 

נודע כבעל צדקה. בארץ התיידד עם הסופר חיים נחמן ביאליק, ובעקבות המלצתו תמך כספית במשך שנים בלימודיו התורניים של הנער שלמה גורן. נישא פעמיים. מאשתו הראשונה, רוחמה, נולדו לו שישה ילדים, מאשתו השנייה, דבורה, נולדו לו שני בנים ובת.

דבליצקי נפטר בשנת 1963 ונקבר בבית הקברות קריית שאול בתל אביב. בנו הרב שריה דבליצקי פרסם לזכרו את הספר "זיכרון בצלאל", הכולל חידושים ופסקים בהלכות אבלות.

== לקריאה נוספת ==

* הרב שריה דבליצקי, זיכרון בצלאל, בני ברק תשס"ט (מהדורה חדשה)

==קישורים חיצוניים==
* 

==הערות שוליים==

קטגוריה:יהודים לטבים
קטגוריה:אנשי העלייה החמישית
קטגוריה:תעשיינים ישראלים
קטגוריה:ישראלים שנולדו ב-1872
קטגוריה:ישראלים שנפטרו ב-1963
קטגוריה:אישים הקבורים בבית הקברות קריית שאול
צ. ד.

240px
צ. ד. (נהגה: צֶה דֶה) הייתה חברה ישראלית לייצור שוקולד וממתקים שפעלה בשנות החמישים. ב-1958 נרכשה החברה על ידי חברת עלית.

==היסטוריה==
המפעל נוסד בשנת 1954 על ידי התעשיין בצלאל יעקב דבליצקי. בשנותיו הראשונות פעל המפעל ברמת גן, בצומת הרחובות ז'בוטינסקי - מודיעין (כיום בן-גוריון). הצומת כונה על שם המפעל: צומת צ.ד.. ב-1956, בהשפעת פנחס ספיר, הועתק המפעל לנצרת עילית.

ב-1958 רכשה עלית את צ.ד. כחלק ממהלך השתלטות על תעשיית השוקולד בישראל (מהלך שהושלם ב-1970 כאשר עלית רכשה את מפעל השוקולד "ליבר"), אך עד 1988 נשמר שמו המקורי.

== מקור השם ==
שם החברה היה ראשי התיבות של שם המייסד, צלאל (קיצור השם בצלאל) דבליצקי, לפי שמות האותיות בשפות המזרח-אירופיות - CD בפולנית או цд ברוסית (דבליצקי עסק בייצור שוקולד עוד ברוסיה הצארית). עם זאת, השם נכתב רק באותיות עבריות, צ. ד., ובסמל המסחרי היו האותיות מנוקדות, צֶדֶ.

==הערות שוליים==

קטגוריה:חברות מזון ישראליות
קטגוריה:עלית
קטגוריה:נוף הגליל: חברות
קטגוריה:ישראל: חברות שהוקמו ב-1954
צב הלוטרה

צב הלוטרה (שם מדעי: Hydromedusa) הוא סוג צב ממשפחת צבים נטויי-צוואר החי בנהרות ובביצות באמריקה הדרומית. בסוג שני מינים.
== מאפיינים ==
מיני סוג זה מזכירים מאוד את הסוג צב נטוי-צוואר (Chelodina) וכמותם הם בעלי צוואר ארוך מאוד מתפתל. אורך הצבים 10–30 ס"מ ושריונם מעוגל ונמוך והם מכוסים מעט באצות. הראש שלהם קטן עם עיניים המצויות בקצה הראש ונחיריים דמויי שנורקל המותאמים לצלילה מהירה. הצבים שוחים לאיטם ויכולים להתחבא בצמחייה המיימית בחיפוש אחרי מזון.

הם אוכלי בשר הניזונים מחלזונות, חרקים, סרטנים ודגים קטנים אותם הם תופסים באמצעות שאיבה מהירה והצלפה של צווארם הארוך. הצבים מקננים על גדת הנהר בחוליות ואז עוזבים את התטולה מבלי לעזור לצאצאים.

==מינים==
*צב לוטרה ברזילאי (Hydromedusa maximiliani)
*צב לוטרה ארגנטינאי (Hydromedusa tectifera)

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1830
קטגוריה:נטויי-צוואר
קטגוריה:טקסונים שתוארו בידי יוהאן גאורג ווגלר
אלסיה אלבגולה

אלסיה אלבגולה (שם מדעי: Elseya albagula) הוא מין צב מהמשפחה צבים נטויי-צוואר החי בנהרות חמימים בצפון אוסטרליה. צב זה הוא הגדול ביותר במיני משפחתו, קרוב למטאמטה בגודל, ואורכו המרבי הוא 45 סנטימטרים. הצב מצוי בסכנת הכחדה בטבע.

הוא מצוי רק בצפון אוסטרליה בדרום-מזרח קווינסלנד בנהרות בורנט (Burnett), מרי (Mary) ופיצ'רוי (Fitzroy). הצב אוכל צמחים וניזון מצמחי מים, עלים, פירות ואצות.

שריונו של הצב חום כהה עד שחור והוא שטוח ונוטה מעלה בחלקו הקדמי ולעיתים גדלות עליו אצות. הוא בעל עור אפור כהה עד שחור ומעט ירקרק והראש שחור ובעל חלקים צהובים עם לסתות גדולות ומעוקלות בצבע לבן. הצבים יכולים לספוג חמצן דרך העור גם בתוך המים, מה שלעיתים פוגע בדגים ובצבים אחרים.

הצבים נמצאים בסכנת הכחדה בטבע עקב פגיעת מינים פולשים בקיניהם כמו שועל אדום הניזון מהביצים או פרות הרומסות את הביצים. כמו כן בניית סכרים בנהרות מחייתם גרמה להם להיפגע מהקירות החזקים של הסכר, אליהם הם נופלים לעיתים קרובות למותם וכן הסכר גורף את מי הנהר ומייבש את הצבים או גורם להצפות מסיביות לקיניהם.

==קישורים חיצוניים==

==הערות שוליים==

קטגוריה:טקסונים שתוארו בידי סקוט תומסון
קטגוריה:נטויי-צוואר
קטגוריה:אוסטרליה: זוחלים
קטגוריה:בעלי חיים בביצות אוסטרליה
קטגוריה:בעלי חיים שתוארו ב-2006
אדריאן גומבוץ

אדריאן גומבוץ (בסלובנית: Adrian Gomboc; נולד ב-20 בינואר 1995) הוא ג'ודוקא סלובני המתחרה בקטגוריית המשקל עד 66 ק"ג, אלוף אירופה (2018) וסגן-אלוף אירופה (2017).

==קריירה==
בספטמבר 2014, גומבוץ זכה במדליה הראשונה שלו בתחרות מהסבב העולמי כשזכה במדליית ארד בגראנד פרי זאגרב. 

באולימפיאדת ריו דה ז'ניירו 2016, גומבוץ סיים במקום החמישי. בקרב הראשון הוא ניצח באיפון את ואזה מרגוולשווילי הגיאורגי דקה ו-18 שניות מתחילת הקרב כשביצע תרגיל סודה-צוריקומי-גושי. בשמינית הגמר הוא ניצח באיפון את מת'יוס פוזנה הזמבי וברבע הגמר ניצח שוב באיפון את אנטואן בושאר הקנדי 51 שניות לסיום לאחר תרגיל סוטו-מקיקומי. בחצי הגמר הוא הפסיד בעונשים לפאביו באזילה האיטלקי ונשר לקרב על מדליית הארד אותו הפסיד באיפון לרישוד סובירוב האוזבקי.

באליפות אירופה 2016 שנערכה באותה השנה בקאזאן, הוא סיים במקום החמישי לאחר שהפסיד בקרב על מדליית הארד לארסן גלסטיאן הרוסי. עוד באותה השנה הוא זכה במדליית זהב בגראנד פרי בודפשט כשניצח בגמר את מסאיה אסארי היפני.

באליפות אירופה 2017 זכה במדליית הכסף כאשר בדרך ניצח ברבע הגמר את ברוך שמאילוב הישראלי, ניצח בחצי הגמר את ניג'אט שיחאליזדה האזרי והפסיד בגמר לגאורגי זנטראיה האוקראיני באיפון לאחר כשתי דקות. באליפות אירופה 2018 אשר נערכה בתל אביב גומבוץ זכה במדליית הזהב. ברבע הגמר ניצח את טל פליקר הישראלי, בחצי הגמר הוא ניצח את אורחן ספארוב האזרי ובגמר הוא ניצח באיפון את מתאו מדווס האיטלקי לאחר שביצע ריתוק.

במרץ 2018, הוא זכה במדליית זהב בגראנד פרי אגאדיר לאחר שניצח בגמר את ירלאן סריקזאנוב הקזחי בניקוד יוקו. בנובמבר אותה השנה הוא זכה במדליית זהב בגראנד פרי טשקנט.

באולימפיאדת טוקיו 2020, סיים גומבוץ במקום השביעי. לאחר שני ניצחונות בקרבות המוקדמים, הוא הפסיד ברבע הגמר לאן באול הדרום-קוריאני ונשר לקרבות בית הניחומים שם הפסיד באיפון לברוך שמאילוב הישראלי והודח.

==פרסים==
מקור:
*אליפות אירופה:
:תל אביב 2018: מדליית זהב בקטגוריית המשקל עד 66 ק"ג
:ורשה 2017: מדליית כסף בקטגוריית המשקל עד 66 ק"ג
*תחרויות מהסבב העולמי (מאסטרס, גראנד סלאם, גראנד פרי):
:גראנד פרי זאגרב 2014: מדליית ארד
:גראנד פרי בודפשט 2016: מדליית זהב
:גראנד פרי אגאדיר 2018: מדליית זהב
:גראנד פרי טשקנט 2018: מדליית זהב

==קישורים חיצוניים==

==הערות שוליים==

קטגוריה:ספורטאים סלובנים
קטגוריה:אלופי אירופה בג'ודו
קטגוריה:ג'ודוקא באולימפיאדת ריו דה ז'ניירו (2016)
קטגוריה:ג'ודוקא באולימפיאדת טוקיו (2020)
קטגוריה:ילידי 1995
איגואנת סנטה פה

איגואנת סנטה פה (שם מדעי: Conolophus pallidus) היא מין של איגואנה מהסוג קונולופוס האנדמית לאי סנטה פה שבאיי גלאפגוס. היא קרובה לסוג של האיגואנה הוורודה ושל האיגואנה המצויצת החיה באיי גלאפגוס, ובעבר הייתה תת-מין שלה שלבסוף הופרד בגלל הבדלים מולקולריים. איגואנה זו גם בהירה יותר מהאיגואנה המצוייצת.
== מאפיינים ==
אורך האיגואנה 0.91 מטר ומשקלה עד 11 קילוגרם. היא בעלת גוון קרם עם זרועות חומות, ולאורך הגוף מהעורף עד הזנב רצועת קוצים קטנים. הלסת מוארכת מעט יותר מלסת האיגואנה המצויצת ומותאמת לאכילת קקטוסים. האיגואנה נחה על סלעי לבה ביום, מתחממת בשמש ובלילה היא נכנסת למאורות כדי לשמור על חום גופה המשתנה.

האיגואנה דומה ומתנהגת כמו האיגואנה המצויצת, והיא בעלת יחסי סימביוזה עם פרושי דרווין הניזונים מטפילים וחרקים על גופה. היא ניזונה מצמחייה ומעלים, אך גם מחרקים, נדלים ומנבלות. הם מקבלות את המים שלהם מהקקטוס האנדמי Opuntia galapageia המהווה 80% ממזונה. בעונה הגשומה הם שותות מגשמים וניזונות מפריחה של פרחי Portulaca.

==קישורים חיצוניים ==

== הערות שוליים ==

קטגוריה:בעלי חיים שתוארו ב-1903
קטגוריה:טקסונים שתוארו בידי אדמונד הלר
קטגוריה:איגואנות
קטגוריה:איי גלאפגוס: בעלי חיים אנדמיים
קטגוריה:איי גלאפגוס: זוחלים
סקלזיה

סקלזיה (שם מדעי: Scalesia) הוא סוג צמח ממשפחת המורכבים האנדמי לאיי גלאפגוס. הוא קרוב רחוק של החמנית (מהשבט Heliantheae), אך מראהו מזכיר עץ גבוה. הצמח נחקר ותואר בידי החוקר הסקוטי ג'ורג' ארנוט וולקר-ארנוט (George Arnott Walker-Arnott) שגם נתן לו את השם המדעי. שמו המדעי נקרא על שם החוקר ויליאם סטבלס (William Alexander Stables), אך אוית בצורה שגויה כ-"Scales" במקום "Stables".

צמח זה הדומה לעץ ויכול להגיע לגובה 15–20 מטר אצל המין Scalesia pedunculata, בעל גבעול רך יחסית[ ואורח חייו מזכיר מיני חזרן מסוימים שגדלים יחדיו ומתים באותו זמן, לאחר שייצרו זרעים. צמח גדול זה מצוי בגבהים בין 400 ל-700 מטרים מעל פני הים באיים: סנטה קרוס, סן קריסטובל, סנטיאגו ופלוראנה. כדי להתמודד עם החום הוא פיתח יחסים עם חזזית הצומחת עליו ומכסה אותו מהחום בעת שרב.

==מינים==
בסוג זה ישנם 15 מינים:
* Scalesia affinis
* Scalesia aspera
* Scalesia atractyloides
* Scalesia baurii
* Scalesia cordata
* Scalesia crockeri
* Scalesia divisa
* Scalesia gordilloi
* Scalesia helleri
* Scalesia incisa
* Scalesia microcephala
* Scalesia pedunculata
* Scalesia retroflexa
* Scalesia stewartii
* Scalesia villosa

==קישורים חיצוניים==

קטגוריה:צמחים שתוארו ב-1836
קטגוריה:טקסונים שתוארו בידי ג'ורג' ארנוט וולקר-ארנוט
קטגוריה:מורכבים
קטגוריה:צמחים אנדמיים
קטגוריה:פלורה של אמריקה הדרומית
Pandas

בתכנות מחשבים, pandas היא ספריית תוכנה שנכתבה עבור שפת התכנות פייתון ומיועדת לניתוח ועיבוד נתונים.<ref></ref> בפרט, היא מציעה מבני נתונים ופעולות לעיבוד מבני נתונים נומריים וסדרות עתיות. pandas היא תוכנה חופשית ופורסמה תחת רישיון BSD. השם נגזר מן המונח "panel data", מונח מתחום האקונומטריקה המתייחס למערכי נתונים הכוללים תצפיות על פני מספר תקופות זמן ביחס לאותם פרטים.<ref></ref>

== פיצ'רים ==

* יצירת אובייקטים בשם DataFrame, המאפשר עריכה וסידור של נתונים בשילוב אינדקס.
* כלים לקריאה וכתיבת נתונים בין מבני נתונים בזיכרון לבין פורמטים שונים של קבצים.
* יישור נתונים, חיתוך על פי עמודות או שורות וטיפול מהיר בנתונים חסרים.
* עיצוב מחדש וסיבוב (pivot) של מערכי נתונים.
* הכנסה ומחיקה של עמודות מבנה נתונים.
* פעולות אגרגציה מהירות על הנתונים.
* מיזוג וצירוף (join) מערכים.
* פונקציונליות המאפשרות ניתוח סדרות עתיות.<ref></ref>
* כלים לסינון (filter) נתונים.

הספרייה מאופיינת בביצועים אופטימליים, כאשר חלקים גדולים ממנה נכתבו ב- Cython או ב-C (שפות תכנות הנחשבות לבעלות יכולות ביצוע מהירות).<ref></ref> בנוסף, הספרייה נבנתה על בסיס ספריית NumPy, אשר גם לה יכולות ביצועיות גבוהות.

== DataFrames ==
השימוש העיקרי בספריה הוא ניתוח ועריכת נתונים, ובדגש על נתונים המסודרים בטבלאות, באמצעות האובייקט הייחודי לספרייה - DataFrame. באמצעות הספרייה ניתן לייבא נתונים מפורמטים שונים, למשל CSV, JSON, מסדי נתונים או שאילתות SQL ועוד, והפיכתם ל-DataFrame.<ref></ref> בפורמט החדש, ניתן בקלות ובמהירות לבצע מניפולציות שונות על מערך הנתונים, כמו מיזוג,<ref></ref> עיצוב מחדש, <ref></ref> שליפה,<ref></ref> ניקוי (הסרת נתונים שאינם רלוונטיים) ועוד. השימוש באובייקט זה הביא לכך שתכונות רבות לניתוחי נתונים, שמקורם בשפת התכנות R, הובאו לשפת פייתון.

== היסטוריה ==
הספרייה פותחה על ידי וס מקיני, אשר החל לעבוד עליה בשנת 2008. בעודו מועסק בחברת ההשקעות AQR Capital, נדרש וס לכלי שיאפשר לו ניתוח נתונים פיננסיים בעל יכולות ביצועיות גבוהות ובעל גמישות. בטרם עזב את חברת AQR, הצליח לשכנע את ההנהלה לשחרר את pandas לציבור הרחב, כספריית קוד פתוח.

=== ציר זמן:<ref></ref> ===

* 2008: תחילת פיתוח הספרייה.
* 2009: הספרייה הופכת לספריית קוד פתוח.
* 2012: פרסום המהדורה הראשונה של הספר Python for Data Analysis, הממוקד בשימוש בספרייה.
* 2015: הספרייה מקבלת חסות מעמותת NumFOCUS האמריקאית<ref></ref>

== דוגמאות לשימוש בספרייה יחד עם ספריית יצירת גרפים ==
215x215 פיקסלים
 גרף עקומות <syntaxhighlight lang="python">
import pandas as pd
import matplotlib.pyplot as plt
import numpy as np

df = pd.DataFrame(np.random.randn(100, 5), columns=list('ABCDE'))
df=df.cumsum() # Return cumulative sum over a DataFrame or Series axis
df.plot()
plt.show()
</syntaxhighlight>
164x164 פיקסלים
 גרף עמודות<syntaxhighlight lang="python">
df = pd.DataFrame(np.random.rand(10, 5), columns=list('ABCDE'))
df.plot.bar(stacked=True)
plt.show()
</syntaxhighlight>

== לקריאה נוספת ==
* 
* 

== קישורים חיצוניים ==

* 

==הערות שוליים==

קטגוריה:פייתון
בסיס חיל האוויר בלבק

בַּלבֵּק (ברוסית: Бельбек; בטטרית של קרים: Belbek) הוא שמו של בסיס אווירי בחצי האי קרים, השוכן סמוך לכפר באותו שם, המשמש כשדה תעופה צבאי, סמוך לעיר הנמל סבסטופול.

עד 2014 הבסיס שימש את גדוד התעופה הטקטי מספר 204 של חיל האוויר האוקראיני. בפברואר 2014 הבסיס הועבר לידי חיל האוויר הרוסי בעקבות אירועי משבר אוקראינה וסיפוח חצי האי קרים על ידי רוסיה.

== היסטוריה ==
הבסיס הוקם ב-1941, במהלך מלחמת העולם השנייה, עקב צורך של חיל האוויר הסובייטי לבסיס באזור. לאחר מלחמת העולם השנייה נסלל מסלול בטון במקום, אך עדיין נשאר בסיס צבאי.

רק לאחר הקמת אוקראינה והשתלטותה על המקום קיבל המקום רישיון להפעלת טיסות בין-לאומיות, בשנת 2002.

ב-2014 החלו חמושים להיראות בסביבות המקום, והתרחשו מספר מקרי חבלה בלתי מזונים.

כיום, מפעיל את המקום חיל האוויר הרוסי, עם טייסת הקרב ה-37.

- החל משנת 2022, בגלל מלחמת רוסיה אוקראינה שדה התעופה משמש את צבא רוסיה להתקפות אוויריות לעבר אוקראינה .

==קישורים חיצוניים==

קטגוריה:בסיסי חיל האוויר הרוסי
קטגוריה:קרים
קול העולם

"קול העולם" הוא שיר שהוקלט על ידי הזמרת הישראלית מרגלית צנעני ביחד עם הזמרת הישראלית זהבה בן. הוא יצא לאור ב-3 באוגוסט 2013, בהוצאת חברות התקליטים ביג בוס רקורדס, אריק לוי הפקות ואבי גואטה הפקות בע"מ. את השיר כתבו צ'ולי זכאי ואלי קשת ללחן והפקה מוזיקלית של שי ראובני.<ref></ref>

השיר הגיע למקום הראשון במדיה פורסט, והארבעה-עשר במצעד של רשת ג'.

== רקע וכתיבה ==
השיר נכתב על ידי צ'ולי זכאי ואלי קשת והולחן והופק על ידי שי ראובני. ב"קול העולם" ישנם שני אזכורים ללהיטי עבר של שתי הזמרות. האחד "נערי שובה אלי" (1986) והשני "טיפת מזל" (1988). "קול העולם" הוא שיר בסגנון הים-תיכוני, בדומה לשאר השירים שהוציא הצמד בהמשך.

יוסי חרסונסקי סקר את השיר, והעניק לו ציון של שניים וחצי כוכבי זהב מתוך חמישה.

== רמיקס ==
ב-3 בספטמבר 2013 פורסם הרמיקס הרשמי של "קול העולם", אותו יצר בנה של צנעני, אסף לביא צנעני. את הרמיקס העלתה צנעני לערוץ היוטיוב שלה.

בעטיפת הרמיקס כמו גם בעטיפת הסינגל, נראות השתיים יחדיו.

== וידאו קליפ ==
טרם הוציאה את הווידאו קליפ המלא של "קול העולם", העלתה מרגלית צנעני לערוץ היוטיוב שלה אודיו שלו, המציג את עטיפתו של הסינגל, בה נראות צנעני ובן כשהן מחובקות ומחייכות לכיוון המצלמה. האודיו זכה להצלחה מתונה וצבר למעלה מ-150 אלף צפיות בסך הכל.

ב-19 באוגוסט 2013, פורסם הקליפ הרשמי של השיר, המציג את השתיים בתוך אולפן הקלטות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:שירי מרגלית צנעני
קטגוריה:שירי זהבה בן
קטגוריה:דואטים
קטגוריה:שירים בעברית
קטגוריה:שירים שהופקו על ידי שי ראובני
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת ביג בוס רקורדס
מרדף ברשת

מרדף ברשת (באנגלית: Cyberchase) היא סדרת אנימציה קנדית-אמריקאית לילדים. הסדרה עלתה לשידור בקנדה ב-21 בינואר 2002, ובישראל בשנת 2003 בערוץ לוגי. לסדרה יש 15 עונות ו-148 פרקים באורך 24 דקות, בישראל שודרו רק 8 העונות הראשונות של הסדרה.

==עלילה==
הסדרה מספרת על שלושה ילדים מכדור הארץ: ג'קי, מאט ואינז, אשר נלחמים בהאקר כדי להציל את "מרחב הרשת" ואת לוח אם.

== הדמויות ==
* ג'קי- ילדה בת 11 מכדור הארץ. אוהבת לשמור על סדר וארגון.
*מאט- ילד בן 11 מכדור הארץ. אוהב לרכב על סקייטבורד, ולאסוף דברים בתיק שלו.
* אינז- ילדה בת 9 מכדור הארץ. החכמה ביותר בחבורה.
* דיג'יט- רובוט בצורת ציפור, היוצא עם הילדים להילחם בהאקר. המקור שלו יכול להפוך לכל דבר.
* האקר- הנבל הראשי בסדרה, אשר רוצה להשמיד את "מרחב הרשת" ואת לוח אם.
* דליט- אחד מעוזריו של האקר.
* באז- אחד מעוזריו של האקר. אוהב לאכול סופגניות.
* לוח אם- השליטה של "מרחב הרשת". האקר פגע בה עם וירוס שהפך אותה לחלשה.

==המדבבים==
{| class="wikitable plainrowheaders" style="text-align:center;"
! |שם הדמות
! |שם המדבב/ת
|-
|ג'קי
|שרון עזריה
|-
|מאט
|מירון אהרונוביץ'
|-
|אינז
|צילי ינקו
|-
|דיג'יט / דליט
|עדי רז
|-
|האקר
|אלון שר
|-
|באז
|עדי רז \ מתן יחזקאל
|-
|לוח אם
|ענת שאבי \ אפי בן ישראל
|-
|דמויות שונות
|עידו מוסרי
|-
|דמויות שונות
|אלי לולאי
|-
|דמויות שונות
|יובל סגל
|-
|דמויות שונות
|עמי מנדלמן
|-
|דמויות שונות
|אורלי קטן
|-
|דמויות שונות
|מאיה בר שלום
|-
|דמויות שונות
|סער בדישי
|}

== קישורים חיצוניים ==
* 

קטגוריה:תוכניות טלוויזיה שעלו לשידור בשנות ה-2000
קטגוריה:ערוץ הילדים: תוכניות רכש
קטגוריה:ערוץ לוגי: תוכניות רכש
קטגוריה:סדרות הנפשה אמריקאיות
קטגוריה:סדרות הנפשה קנדיות
קטגוריה:תוכניות טלוויזיה באנגלית
קטגוריה:סדרות PBS Kids
גלאפגוס (סדרה, 2006)

גלאפגוס (באנגלית: Galápagos) היא מיני-סדרת טבע בריטית של ה-BBC ששודרה בספטמבר 2006. הסדרה צולמה בהבחנה גבוהה והיא עוסקת באיי גלאפגוס ובצ'ארלס דרווין שהגיע אליהם והגה את רעיון האבולוציה לאחר הגילויים שמצא באיים אלה. הסדרה מסופרת בידי השחקנית טילדה סווינטון.

סדרה זו שודרה גם בישראל באותה שנה בשידורי הערוץ הראשון.

בשנת 2013 שודרה סדרה נוספת דומה בהנחיית דייוויד אטנבורו - גלאפגוס.

==פרקי הסדרה==
#נולדו באש: פרק מבוא לאיים הגעשיים. על היווצרות האיים, החיות השוכנות בהם כמו צב גלאפגוס, איגואנת הים, איגואנה מצויצת, אריות ים וסולה כחולת רגל בדיג.
#איים ששינו את העולם: הפרק עוסק ביחסי האנושות עם האיים, מהמגלים ששנאו את המקום הקודר וכמעט מתו בו, ציידי לווייתנים ופיראטים שנמשכו אליו והחוקר צ'ארלס דרווין אשר הגה את תורת האבולוציה והברירה הטבעית לאחר הסתכלות מדוקדקת במיני הצבים והפרושים שקיבלו את שמו. בפרק נראים גם פרגטות בציד, ינשוף שדות ייחודי לאיים צד עופות ים, פטישנים במימי האיים, פינגווין גלאפגוס וקורמורן גלאפגוס.
#כוחות השינוי: בפרק זה נראים הקשיים של חיות האי והאתגרים שהאדם גרם להם וכן איך אפשר לעזור להם. נראים עצי מנגרובים, דובי ים משתובבים במאורות, שחף קדור זנב, פלנקטון מעמקים, צבי ים, איגואנות וצבי ים מחפשים מזון וכן נראים היישובים האנושיים באי, מיני צמחים פולשים שהובאו ונזקיהם ועזים הפוגעות לצב איטי במזונו, אך מסוק מיוחד יורה בכולם.

== קישורים חיצוניים ==

קטגוריה:תוכניות תעודה של ה-BBC
קטגוריה:סדרות טלוויזיה בריטיות שעלו לשידור בשנות ה-2000
קטגוריה:תוכניות טבע
נשפון כפור מאפיר

נשפון כפור מאפיר (שם מדעי: Aeorestes cinereus) הוא מין עטלף חרקים ממשפחת הנשפוניים. תפוצתו בטבע היא באמריקה הצפונית וחלק מאמריקה הדרומית, אך מצוי בכמה איים מבודדים כמו הוואי ואיי גלאפגוס. עטלף זה שייך לסוג נשפון הכפור ולעיתים גם לסוג נשפון אדום (תחת השם המדעי: Lasiurus cinereus).

== מאפיינים ==
אורכו של העטלף 13–14.5 ס"מ עם מוטת כנפיים של 40 ס"מ ומשקל של 26 גרם, מה שעושה אותו לגדול שבעטלפי קנדה. העטלף צבוע בצבע כסוף וכנפיים חומות. הראש זהוב עם פנים בהירות ושפתיים ואוזניים חומות. הנקבות כבדות ב-40% מהזכרים. העטלף הוא קרוב משפחתו של נשפון-אדום מדברי.

עטלף זה פעיל בלילות, וביום נח בין חורי עצים, מערות ונקרות בדרך כלל לבדו אך בכמה מערות הוא מצוי בלהקות. תפוצתו המועדפת היא ביערות מחטניים אך לעיתים נראה מעל שטחים פתוחים או אף אגמים. העטלף הוא צייד חרקים מוכשר העט על עשים, זבובאים וחרקים נוספים. עטלפים אלה מהגרים בחורף דרומה לעבר מרכז אמריקה ודרום ארצות הברית או מקסיקו בעוד בחורף הם פונים לחלק הצפוני של ארצות הברית וקנדה הרוחשים חרקים.

== קישורים חיצוניים ==

* 

== הערות שוליים ==

קטגוריה:טקסונים שתוארו בידי פאליזו דה בובואה
קטגוריה:נשפוניים
קטגוריה:ארצות הברית: יונקים
קטגוריה:איי גלאפגוס: יונקים
קטגוריה:בעלי חיים שתוארו ב-1796
נשפון-אדום מדברי

נשפון-אדום מדברי (שם מדעי: Lasiurus blossevillii) הוא מין עטלף חרקים ממשפחת הנשפוניים החי באמריקה הצפונית ואמריקה הדרומית והוא קרובו לסוג של נשפון כפור מאפיר ודומה מאוד גם למין Lasiurus borealis, הגורם לאנשים רבים להתבלבל ביניהם.

== מאפיינים ==
עטלף זה מצוי מדרום קנדה עד למרכז אמריקה וצפונה של אמריקה הדרומית. הוא מצוי גם באיי גלאפגוס ובטרינידד. העטלף פעיל בעיקר בלילה, וביום הוא נח במהופך על ענפי עצים. והוא נודד בחורפים דרומה וחוזר בקיץ. למרות המשתמע-לכאורה משמו, מין זה של עטלפים אינו חי רק במדבריות.

אורך העטלף 49–65 מ"מ, אורך הכנף 38–42 מ"מ והמשקל עד 12 גרם. העטלף בעל פרווה כסופה-אפורה כשהגב זהוב, הראש כתום והאוזניים והפנים ורודות. הכנפיים אפורים כהים והזנב מכוסה שיער. עטלפים אלה צדים עשים וחרקים אחרים באמצעות איכון הד שהם פולטים. הוא עצמו עלול להיטרף בידי ינשופיים, עורבנים, ראקונים ואופוסומים.

העטלף אינו נמצא בסכנת הכחדה בטבע.

===תת-מינים===
* Lasiurus blossevillii blossevillii
* Lasiurus blossevillii brachyotis
* Lasiurus blossevillii frantzii
* Lasiurus blossevillii teliotis

== קישורים חיצוניים ==

== הערות שוליים ==

קטגוריה:טקסונים שתוארו בידי רנה לסון
קטגוריה:נשפוניים
קטגוריה:בעלי חיים שתוארו ב-1826
קטגוריה:ארצות הברית: יונקים
קטגוריה:בעלי חיים מדבריים באמריקה הצפונית
קטגוריה:איי גלאפגוס: יונקים
הירי בבית ספר מספר 263

תקרית הירי בבית הספר מספר 263 באזור אוטראדנויה בעיר מוסקבה שאירעה ב-3 בפברואר 2014, קרתה לאחר שהתלמיד סרגיי גורדייב, חמוש ברובה קרבין ורובה ציד, ירה במורה לגאוגרפיה ולקח כבני ערובה את חבריו לכיתה, ואז פתח באש נגד אנשי המשטרה שהגיעו למקום, כשהוא הורג את המאבטח ופוצע קשה שוטר מקוף. לאחר משא ומתן, שבו השתתף גם אבי היורה, הנער שחרר את בני הערובה, וכעבור זמן קצר נעצר.

היורה, סרגיי ויקטורוביץ' גורדייב, נולד ב-4 באוקטובר 1998 במוסקבה. בעת האירוע הוא היה בן 15 והיה תלמיד כיתה י' בבית הספר התיכון מספר 263.

בספטמבר 2014 בית המשפט האזורי של בוטירקה במוסקבה החל בהליך המשפטי כאשר ההגנה טענה לאי שפיותו, כאשר המדינה כתובעת נקטה בעמדה דומה. ב-3 במרץ 2015, בית המשפט שלח את הנער לטיפול פסיכיאטרי. ההחלטה נתקבלה ברגשות מעורבים, אך באוגוסט 2015, בית המשפט העירוני של מוסקבה הכיר בהחלטה כהחלטה חוקית. בנובמבר 2015, נשיאות בית המשפט העירוני במוסקבה החליטה לשלוח את התיק לבדיקה מחודשת בבית המשפט הצבאי המחוזי של מוסקבה שבו, ב-8 בפברואר 2016 גורדייב הוכר מחדש כבלתי שפוי. ב-5 במאי 2016 בית המשפט העליון של הפדרציה הרוסית הכיר בפסק הדין כהחלטה חוקית והותיר את ההחלטה לשלוח את הנער לטיפול פסיכיאטרי על כנה.

התקרית הפכה למקרה הראשון ברוסיה של ירי בבית ספר, שבמהלכו נהרגו אנשים; האירוע קיבל תהודה רחבה בחברה הרוסית ועורר דיון סוער על הצורך בהידוק מערכות האבטחה במוסדות החינוך, כמו גם על ההשפעה השלילית של סרטים, תוכניות טלוויזיה ומשחקי וידאו המכילים סצנות אלימות.

==גלריה==
<gallery mode="packed" heights="200px">
קובץ:School No. 263 (Moscow).jpg|מצלמת האבטחה בכניסה לבית הספר 263 במוסקבה ביום התקרית
קובץ:2014 Moscow school shooting 06.jpg|לוח זיכרון במתחם בית הספר
קובץ:Vladimir Putin in Pskov 3.2.2014.jpeg|ישיבת המועצה הנשיאותית לתרבות ואמנות שנערכה ביום התקרית ובה הנשיא הגיב לראשונה לעניין
</gallery>

== ראו גם ==
* משבר בני הערובה בבסלאן
* בן ערובה
* הירי בבית הספר מספר 88 באיז'בסק
* משבר בני הערובה בתיאטרון במוסקבה
* המתקפה במכללה הטכנולוגית בקרץ' (2018)
* המתקפה על בית הספר באיוואנטייבקה

== קישורים חיצוניים ==

== הערות שוליים ==

קטגוריה:שביה
קטגוריה:2014 ברוסיה
קטגוריה:התקפות על מוסדות חינוך ברוסיה
קטגוריה:התקפות על בתי ספר
מרוץ 8 השעות של בחריין

מרוץ 8 השעות של בחריין הוא מרוץ סיבולת המתקיים במסלול הבין-לאומי של בחריין הנמצא בסאח'יר כחלק מאליפות העולם במרוצי סיבולת. המרוץ נערך לראשונה בעונת 2012, בפורמט של מרוץ 6 שעות, והתקיים ברציפות מדי שנה עד לשנת 2017. בעונת 2018/19 לא נכלל כחלק מהאליפות. החל משנת 2019 מתקיים המסלול במתכונת של 8 שעות.

==מנצחים==
{| class="wikitable" style="font-size: 90%;"
|-
! שנה
! מנצחים
! קבוצה
! מכונית
! משך המרוץ
! מרחק
! מקור
|-
!colspan=7|מרוץ 6 השעות של בחריין
|-
! 2012
| בנואה טרלוייה<br> אנדרה לוטרר<br> מרסל פסלר
| אאודי ספורט
| אאודי R18 e-tron קוואטרו
| 6:00:56
|1033.69 ק"מ
| <ref></ref>
|-
! 2013
| סטפן סארזין<br> סבסטיאן בואמי<br> אנתוני דיווידסון
| טויוטה רייסינג
| טויוטה TS030 הייבריד
| 6:01:15
| 1076.98 ק"מ
| <ref></ref>
|-
! 2014
| אלכסנדר וורץ<br> סטפן סארזין<br> מייק קונוואי
| טויוטה רייסינג
| טויוטה TS040 הייבריד
| 6:00:18
| 1055.34 ק"מ
| <ref></ref>
|-
! 2015
| רומן דיומא<br> מארק ליב<br> ניל יאני
| פורשה
| פורשה 919 הייבריד
| 6:00:52
| 1076.98 ק"מ
| <ref></ref>
|-
!2016
| לוקאס די-גרסי<br> לואי דובאל<br> אוליבר ג'רוויס
| אאודי ספורט
|אאודי R18 e-tron קוואטרו
|| 6:00:12
| 1052.86 ק"מ
| <ref></ref>
|-
! 2017
| אנתוני דיווידסון<br> סבסטיאן בואמי<br> קזוקי נאקג'ימה
| טויוטה רייסינג
|טויוטה TS050 הייבריד
| 6:01:26
| 1047.03 ק"מ
| <ref></ref>
|-
! 2021
| מייק קונוואי<br> קאמוי קוביאשי<br> חוסה מריה לופס
| טויוטה רייסינג
|טויוטה GR010 הייבריד
|6:00:33
| 1000.96 ק"מ
|<ref></ref>
|-
! colspan="7" |מרוץ 8 השעות של בחריין
|-
! 2019
| מייק קונוואי<br> קאמוי קוביאשי<br> חוסה מריה לופס
| טויוטה רייסינג
|טויוטה TS050 הייבריד
| 8:01:24
| 1390.62 ק"מ
| <ref></ref>
|-
! 2019
| מייק קונוואי<br> קאמוי קוביאשי<br> חוסה מריה לופס
| טויוטה רייסינג
|טויוטה TS050 הייבריד
| 8:00:13
| 1423.09 ק"מ
| <ref></ref>
|-
! 2021
| סבסטיאן בואמי<br> ברנדון הארטלי<br> קאזוקי נקג'ימה
| טויוטה רייסינג
|טויוטה GR010 הייבריד
| 8:01:25
| 1336.50 ק"מ
| <ref></ref>
|-
! 2022
| מייק קונוואי<br> קאמוי קוביאשי<br> חוסה מריה לופס
| טויוטה רייסינג
|טויוטה GR010 הייבריד
| 8:00:40
| 1325.69 ק"מ
| <ref></ref>
|}

==קישורים חיצוניים==

==הערות שוליים==

קטגוריה:בחריין: ספורט מוטורי
בחריין